Alkotásaim: March 2010
Nem Peti. Nem Péterke. Péter. Ok?
Természetesen természetes, nem erőlködve egyéniség. Napközben teljesíti a kötelességét, korrekt figura, aztán mikor önmaga lehet, magára kapja a kapucnis zöld felsőjét, a mohazöld sálját, és kóborol a városban. Kattingatja a fényképezőgépét. Beül egy sörre a barátaival.
De mire hazaér a család, ő is hazaigyekszik. Mert szeret velük lenni.
Medve Péter középszürke (nem, nem lila... a fotók csalhatnak), vastag mohairból készült pihe-puha szörmókos testét horgoltam, sőt, majdnem minden horgolt rajta -a világosmoha, asszimetrikus sálját kivéve, ami kötött. A füle-orra gyapjú. Zöld-barna kabátja szintén. Csupa természetes fonalat használtam hozzá. Hímzett orra szépen csillog, rendszeresen fényesíti.
Kapucnis kabátkája ugyan levehető, de az elején a (fonalból készült) cipzár egyszer kioldós. ;) Dekorációként bedugós zsebeket hímeztem rá.
Hangulatos színeivel vagy imádni lehet, vagy utálni. Mi legyen akkor? Szeretjük Pétert, vagy nem?
Még Péteres fotók ITT :)
Péter úgy döntött, hogy összehurcolkodik Bellával, és közösen laknak JaMaN-nál.
Írta helen dátum: 02:24 11 hozzászólás címkék: medve
Áron, aki egy éves
Fotó: VirgArt, sapi: by me :)
Írta helen dátum: 18:52 4 hozzászólás címkék: baba
Írta helen dátum: 20:23 3 hozzászólás
Ma kaptam egy gombóc fonalat :) Szépséges vörös színe van és puha. Nagyon örültem neki :)))
Írta helen dátum: 09:07 7 hozzászólás
Ugye, milyen kis édes Zsófi? :))
Lovas Jusztina fotói, én féle manósatyival :)
Írta helen dátum: 04:40 3 hozzászólás címkék: baba
Így legyen lottó ötösöm :D
Két napja figyelmeztettem barátaimat, nézegessék meg utoljára a Knittyt, mert érzem, hogy jön a tavaszi kiadás. És tessék :)
Javaslom megtekintésre a Torreyana kendőt - bár szerintem hamarosan minden blogger ezt fogja kötni ;) Tappan Zee pedig ápol és eltakar, tökéletes kardigán! Emmaline fantázianevű kardigánt pedig modern, zöld hercegnőknek ajánlom...
Írta helen dátum: 22:36 14 hozzászólás címkék: kötés
Ötletet keresel horgoláshoz?
Íme pár fotó az új Interweave Crochet Spring 2010 számából :) Tudjátok, gondolatébresztőnek.
Imádom, mikor képek nézegetése közben jönnek a jobbnál jobb ötletek, és elmélkedek, hogy melyik fonalamból tudnám megvalósítani... Innen tán a kendőt nem hordanám, a többieket, megfelelő színnel simán bevállalnám!
Táska sárga fonala olyannyira trükkös, hogy még tetszik is. Az utsó fotón inkább a színek tetszenek, el tudnám képzelni rövid ujjú kardigánként, szimmentrikus előrésszel.
Ez az új vonalvezetés (ejtett váll, kerek kialakítással) igazán tetszik. Örülök, hogy divatba jött...
Kakukktojás negyedik fotó: igazán kis kecses darab, és minden része horgolt - a bordás mintázat is. Egy jó hír: akik regisztrálják magukat az oldalon, a piros kardigán angol nyelven írt leírását letölthetik. A többiek meg kérjék tőlem emilben, szívesen elküldöm :)
Az tetszik az oldalukban, hogy nemcsak azt tudom megnézni, vajon mennyiből jönne ki az adott darab, hanem további fotókat mutatnak - így aztán végképp jobban el tudom képzelni, nekem mennyire állna jól. Ez pl. egy egészen jól sikerült szám :)) Nektek melyik tetszik belőle? Esetleg olyan, amit itt nem mutattam, csak az oldalukon?
Írta helen dátum: 21:44 7 hozzászólás címkék: horgolás
Mennyi az esélye?...
Múltkoriban találtam Szombathelyen egy boltot, ahol vannak bulis cuccok, többnyire japánból érkezettek - legalábbis azon termékek, amik poénok. Volt pár toll, amit azonnal megvettem, mert jópofák és aranyosak. Pl. ez a barna színű, ami önmagában jó dolog, mert a barna szép szín, de erre rá jön a mintája: horgolt amigurumi macskák és csigák vannak rajta!
Totál a gyengém lett ez a toll. Az már csak ráadás, hogy szépen fog ;)
Aztán ma mit találtam? Amigurumi könyv, amiben mindenféle jópofa állat van. Pl. cica. Meg csiga. Meg nyuszi. Meg béka. De nem is ez a lényeg, hanem az, hogy a fotókat nézve majdnem hagyatt estem. Ugyanazok a fotók, mint a tollamon! :)
Erre azért nem számítottam...
Jó, mi? :D
Írta helen dátum: 05:12 24 hozzászólás címkék: amigurumi, horgolás
update 2. rész
Borcsa kendő. Uruguayból rendelt fonalból. Kézzel festett, nagyon finoman vékony, csipke háromszög-kendő - de valahogy mégsem az a túl romantikus verzió. Talán a színei miatt. Meg az, hogy itt nem akármilyen csipke van, hanem finom levélminták fonódnak egymásba. 100% gyapjú.
Ennyit láttam a fonalból, mikor megrendeltem.
A fonal fantázianeve Lima, és tényleg van benne olyan limeos színhatás. Nagyokat nyeltem kötögetés közben :) és nagyon jó hangulatom lett csupán attól is, hogy ránéztem a leendő kendőre.
Borcsa kendő nem az enyém, hanem hamarosan viszem postára. De rendeltem magamnak is ebből a színből, mert a zöld jó és ez a fonal is csodás - így nekem is szükségem lenne egy ilyen kendőcskére :)
Méret: 82*82*140 cm
Ez az a kendő, amit anyum fog kapni.
4 mm-eres tűvel kötöm, anyagában mintás, nem cserélgetem a fonalakat. Kellemesen puha, nagy kendő lesz, mintáját én találom ki, menet közben. Majd mutatom készen is :)
Egyébként viszonylag vastag fonal, 4 mm-eres tűt ajánl, és így elég tömör a végeredmény, nem csipkeszerű. Jól fogja majd melengetni kedves kis gazdáját :)
Írta helen dátum: 04:32 16 hozzászólás címkék: kendő, kötés, kötött
Az ölem tele egy óriás gombóc, 400 gr-os fonallal - norvég mintás jellegű, magában mintás fonalból készül vastag, puha kendő édsanyámnak. Szülinapjára.
Zöld fonalból kendő - már feszeng és szárad.
Ti? Miken dolgoztok mostanság?
Írta helen dátum: 07:22 16 hozzászólás
Liza egy aranyos kislány naffejű mackója lesz, születésnapra fogja kapni :) Még nem tudja ;)
Egyébként ő odavan az illatos loncért, a forró kakaóért. Imádja a lila színt, és a belga pralinét. Nagyon kedves teremtés, ugyan halk szavú és csendes, de akkora a szíve, hogy beleférne az egész világ!
Ő is egyedi mackó - csak egy készül belőle! A feje és a teste két szál összefogásával készült: 1 szál extra finom gyapjú és egy szál mohair - mindkettő műszálmentes. Selymes, puha, az ember folyton csak simogatná :) A karamellszínű orra és a csokiszínű testrészek pedig gyapjőfonalból készültek.
A püspöklila sálja angórafonal :) Annyira finom anyag, hogy óvatosan kellett horgolnom, nehogy szétessen a kis drágaság a kezemben. Naná, hogy csipkesál lett belőle - ami duplán feltekerve, csomózva került Liza nyakába. A füle tövébe mindenképp kellett egy másik árnyalatú, de a sálhoz nagyon passzoló virág :)
Írta helen dátum: 21:37 6 hozzászólás címkék: medve
Berci, aki imádja a repülést! Legszívesebben mindig úton lenne, új helyeket fedezne fel. És új emberekkel ismerkedne, új kultúrákkal. Meg új sörfajtákkal.
Ha nagyon unatkozik, akkor fejére kapja az aviátor sisakját, és már repül is! Legtöbbször képzeletben... de már gyűjti az aprópénzt a repülőgéppé átalakulni képes autóra, a Transition járgányra!
Berci pasimackó igazi természetesen jóképű figura, akinek minden egyes porcikája természetes anyagból készült! Ok, kivéve a szemét... Mackóteste norvégiai gyapjú, a fülei-orra-végtagjai németországból hozatott biopamut, a sálja skót, szöszmentes gyapjú, a sapija. S mivel ezt a mesét én írom, úgy képzelem, hogy ezek mind repülővel érkeztek hozzám :)
A színeinél is törekedtem a természetes színekre: barnák, fehérek, törtfehérek, fekete, sötét mustársárga...
Összességében: ő egy igazán jóképú pasi, aki mindenkihez kedves, sármos, és még csak nem is tudja magáról!
Magassága: kb. 20 cm, fejének kerülete: 31 cm. Naffejű a lelkem :)
Berci még keresi megtalálta gazdáját!
Írta helen dátum: 22:16 7 hozzászólás
Megkérdezhetem?...
Mibe bököd jelenleg a tűidet?
Bár jelenleg kötök és horgolok, de tervezem, hogy végre elkezdem az LHN SAL-t, ahova Polly hívott :) Havonta van (lesz) egy-egy minta...
Közben épp letettem a tűt a maci sáljából ;) és esténként egy kendőt kötök, álomszép zöld fonalból!
Írta helen dátum: 21:29 13 hozzászólás címkék: kotos-horgolos-korkerdes
Március első napja. Szóval rabbit, rabbit... :D
Mellesleg takarítottam. Afféle tavaszi megújulás. Főleg a házam táján... de érzem, hogy bent is tisztulnak a dolgok. A külső szépség maga után vonszolja a belsőt... legalábbis úgy érzem, hogy bent is kezdenek tisztulni a ködök, jobban érzem az egyensúlyt, a békét, az erőt. Vajon ha állandóan csillogna minden, akkor odabent is állandósulna a békés napsugár, vagy ez csak az újdonság varázsa?
Írta helen dátum: 10:14 5 hozzászólás